open-index/open-wikipedia-markdown huggingface dataset:
Kevan Ohtsji

De **Kevan Ohtsji**, gebuer de 14. Mee 1978 zu Vancouver, ass e kanadesche Filmschauspiller vu japanescher Ofstamung. Hien huet seng Karriär 1995 ugefaangen.

Hie gouf mat Rollen an de Filmer *[[Crying Freeman]]* (1995), *[[The Butterfly Effect]]* (2004), *[[Godzilla (Film 2014)|Godzilla]]* (2014), an och mat der Roll als Sub-Zero an der Webserie *[[Mortal Kombat: Legacy]]* (2011) bekannt.

## Filmographie (Auswiel)
* 1995: *[[Crying Freeman (Film)|Crying Freeman]]*
* 2003: *[[Dreamcatcher]]*
* 2004: *[[The Butterfly Effect]]*
* 2005: *[[Elektra (Film)|Elektra]]*
* 2005: *[[Eighteen]]*
* 2006: *[[Live Feed]]*
* 2012: *[[This Means War]]*
* 2014: *[[Godzilla (Film 2014)|Godzilla]]*

## Um Spaweck
* Offiziell Websäit
Hecates Tholus

Den **Hecates Tholus** ass en erläschte Schëldvulkan am Gebitt Elysium Planitia um Planéit Mars. Hie läit nërdlech vun den Nopeschvulkaner Elysium Mons an Albor Tholus.

Den Hecates Tholus ass 5,3&nbsp;km héich an huet op der Basis en Duerchmiesser vun 180&nbsp;km. Seng komplex opgebaut Caldera huet en Duerchmiesser vun 10&nbsp;km an ass 600 m déif.

Op de Säite lafe radial Grief, déi vu flësseger Lava erodéiert goufen. Um nordwestleche Rand ass e Krater ze gesinn, deen duerch een Astuerz entstanen ass, nodeems Magmakummeren déi drënner louchen, eidel goufen. De westleche Rand huet Spuere vun enger fréierer Vergletscherung.

Auswäertunge vun der Marssond Mars Express hunn erginn, datt d'Vulkaner vun der Elysium-Regioun iwwer laang Zäitraim aktiv waren. Gréisser Eruptioune vum Hecates Tholus ware virun 1 Mrd. souwéi virun 300 an 100 Mio. Joren.

## Kuckt och

## Um Spaweck

* Google Mars - zoomable map centered on Hecates Tholus
* 3-D view of Hecates Tholus from Mars Express
Édouard Rowlandson

Den **Édouard "Eddie" Rowlandson**, gebuer den 20. Juli 1988 an der Stad Lëtzebuerg, ass e franséische Volleyball- a Beachvolleyballspiller.

Hien huet bis 2012 beim Arago de Sète als Volleyballspiller gespillt a vun der Saison 2012–13 un ass hie beim Montpellier Beach Volley.

De Rowlandson huet eng Zäit zu Mauguio gelieft an haut wunnt en zu Montpellier.
Alien (Film)

***Alien*** ass en US-amerikanesch-brittesche Film vum Ridley Scott aus dem Joer 1979 no enger Geschicht vum Dan O'Bannon a Ronald Shusett.

## Ëm wat geet et am Film?
Am Joer 2122 flitt d'Raumschëff Nostromo no engem laangen Openthalt am Weltall zeréck op d'Äerd. Ënnerwee fänkt den Equipage e Signal op, dat vun engem onbewunnte Planetoid kënnt. Si huelen un datt et e Noutruff ass. Um Planetoid fanne s'awer nëmmen en zerstéiert Raumschëff. Vun do schleefe si en onbekannt Wiese mat an hiert Raumschëff, dat sech um Kapp vun engem vun hinne festgekrallt huet. Séier mierke se datt dat e fatale Feeler war,…

## Soss
De grousse Succès vum Film, eng Mëschung aus Horror- an Actionfilm, deen an engem Science-Fiction-Kader spillt, huet zu e puer Suitë gefouert. Verschidden Dekoren an och dat friemt Wiese goufe vum Hansruedi Giger entworf.

*Alien* ass deen éischten Actionfilm, an deem eng Fra d'Haaptroll spillt, an um Enn an engem Duell ëm Liewen an Doud dem Géigner géintiwwer steet. En huet der Sigourney Weaver hirer Karriär zum Erfolleg verhollef.

## Kuckt och
* *[[Aliens]]* (1986)
* *[[Alien³]]* (1992)
* **' (1997)
* **' (2024)

## Um Spaweck
* De Film op DVD Beaver
* De Film op Filmzentrale
Aliens

** Aliens** ass en amerikanesche Film vum James Cameron aus dem Joer 1986 no Personnagë vum Dan O'Bannon a Ronald Shusett.

## Ëm wat geet et am Film?
D'Ellen Ripley, déi eleng aus dem Raumschëff Nostromo flüchte konnt, gëtt no 57 Joer vun engem anere Raumschëff gerett. Hire Bericht iwwer den Alien gëtt net gegleeft. Spéider flitt awer eng Expeditioun mat der Ellen Ripley als Beroderin op de Planetoid zeréck. An der Tëschenzäit huet sech do awer eng ganz Kolonie Aliens festgesat an d'Ellen an hir Begleeder geroden an uerg Schwieregkeeten…

## Kuckt och
* *[[Alien (Film)|Alien]]* (1979)
* *[[Alien³]]* (1992)
* ** (1997)

## Um Spaweck
* De Film op Filmzentrale
Alien³

** Alien³** ass en US-amerikanesche Film vum David Fincher aus dem Joer 1992 no Personnagë vum Dan O'Bannon a Ronald Shusett.

## Ëm wat geet et am Film?
D'Aliens benotzen de Kierper vun der Ellen Ripley fir eng nei Alien-Kinnigin z'erschafen…

## Kuckt och
* *[[Alien (Film)|Alien]]* (1979)
* *[[Aliens]]* (1986)
* ** (1997)

## Um Spaweck
* De Film op Filmzentrale
Alien: Resurrection

** Alien: Resurrection** ass en US-amerikanesche Film vum Jean-Pierre Jeunet aus dem Joer 1979 no de Personnagë vum Dan O'Bannon a Ronald Shusett.

## Ëm wat geet et am Film?
D'Ellen Ripley gëtt 200 Joer no hirem Doud vu skrupellose Wëssenschaftler erëm zum Liewen erwächt fir mat hire Genen nei Aliens z'erschafen…
 
## Kuckt och
* *[[Alien (Film)|Alien]]* (1979)
* *[[Aliens]]* (1986)
* *[[Alien³]]* (1992)

## Um Spaweck
* De Film op Filmzentrale
Loïc Tanson

De **Loïc Tanson**, gebuer 1981 an der Stad Lëtzebuerg, ass e lëtzebuergesche Regisseur.

Hie gouf mat sengem Documentaire *[[Eldorado (Film 2016)|Eldorado]]* (2016) bekannt, deen en zesumme mam Rui Abreu an dem Thierry Besseling realiséiert huet.

Mam Thierry Besseling huet hien eng Rëtsch aner Filmer zesumme gedréint: de Kuerzfilm *[[Laaf]]* (2010), *[[Le faux départ]]* (2013), *[[Sur le fil]]* (2017), sou wéi och e puer Episoden aus der Docu-Serie *[[routwäissgro]]* (2015-17).

2022 war d'Dréiaarbecht vu sengem éischte Spillfilm, *[[Läif a Séil]]*, deen de 25. Oktober 2023 erauskoum.

## Um Spaweck
* Loïc Tanson: Centre National de l'Audiovisuel à Dudelange Luxembourg
Douro

Den **Douro** [], op (Spuenesch **Duero** []) ass, mat ronn 897&nbsp;Kilometer, deen drëttlängste Floss op der ibeerescher Hallefinsel. En huet seng Quell an de Picos de Urbión, an der spuenescher Provënz Soria, leeft duerch Nordspuenien an Nordportugal a leeft bei Porto an den Atlanteschen Ozean.

Aner Stied op sengem Wee sinn, a Spuenien, Soria, Almazán, Aranda de Duero, Tordesillas a Zamora, all an der Provënz Kastilien-León. Op enger Längt vun 112&nbsp;km mécht en dann d'Grenz tëscht Spuenien a Portugal, do si seng Uwänner Deel vum Naturpark Arribes del Duero an Douro Internacional. Vun do u leeft en 213&nbsp;km duerch Portugal, wou en d'Stied Miranda do Douro, Pinhão (Alijó) a Peso da Régua passéiert, an och d'Wäibaugebitt Alto Douro, wou d'Drauwe vum Porto ugebaut ginn. Bei der Stad Porto (am Norden) a Vila Nova de Gaia (am Süden) leeft en an den Atlantik.

## Nieweflëss
Déi wichtegst riets Nieweflëss sinn a Spuenien den Esla, de Valderaduey an de Pisuerga, an a Portugal den Tâmega, deen aus Galicien kënntm den Tua an de Corgo.
Vu lénks kommen den Águeda, de Yeltes an den Tormes.

## Geschicht
An der Antiquitéit huet den Douro *Durius*; Numantia war déi bedeitendst Stad u sengen Uwänner.

An der fréier Phas vun der Reconquista bis ongeféier zur Opléisung vum Kalifat vu Córdoba (1031) huet den Douro d'Grenzgebitt tëscht dem chrëschtlechen Norde vu Spuenien (Kinnekräich Asturien/Kinnekräich León) an al-Andalus am Süde gemaach. Bis haut sinn nach e puer mauresch Wuechttierm (*atalaya* genannt) erhalen.

Den Douro gëtt haut eng 15-mol gestaut, fir mam Waasser Stroumkraaftwierker ze bedreiwen.

## Biller

Nacimiento del Duero - Picos de Urbión - panoramio.jpg|Spueneschen Deel vum Douro: d'Quell,
ToroBlickAufDenDuero.jpg|... bei Toro,
ZamoraBlickAufDenDuero.jpg|... bei Zamora.
Fermoselle, Los Arribes edited.jpg|Internationalen Deel: Naturpark Arribes del Duero bei Fermoselle,
Arribes del Duero vistos desde Aldeadávila.JPG|... Stauséi vum Barrage vun Aldeiadávila bei Aldeadávila de la Ribera.
PortoDouroImAbendlicht.jpg|Portugiseschen Deel: bei Porto,
Porto Gaia Foz do Douro.jpg|... Mëndung am Atlantik.




## Um Spaweck
Utopia Planitia

D**'Utopia Planitia** ass e grousst déift Flaachland um Planéit Mars an en Deel vun der nërdlecher Déiflandhemisphär.

## Iwwerbléck

Den Zentrum vum Utopia Flaachland läit bei 49,7° nërdlecher Breet an 118° ëstlecher Längt. D'Flaachland streckt sech gréisstendeels no Osten a Westen; säi gréissten Duerchmiesser ass 3200 Kilometer. Südëstlech grenzt d'Flaachland un den Elysium Planitia. Den Numm *Utopia* –&nbsp;Griichesch: *Keeland*&nbsp;– staamt vun enger Bezeechnung fir eng Albedoformatioun.

De Lander vun der Raumsond Viking&nbsp;2 war den 3. September 1976 am Utopia Planitia westlech vum Krater Mie gelant, dem bedeitendsten Aschlagkrater am Utopia&nbsp;– an hat bis am Joer 1980 Fotoen a wëssenschaftlech Date vun der Marsuewerfläch geliwwert. Mat sengem Buedemradar SHARAD hat déi amerikanesch Marssond Mars Reconnaissance Orbiter vill Waasseräis am Ënnergrond vum Utopia Planitia entdeckt. Déi ënnerierdesch Äisschicht ass tëscht 80 an 170 Meter déck a läit nëmmen ee bis zéng Meter ënner der Uewerfläch.

## Entwécklung
Et gëtt als zimmlech warscheinlech ugeholl, datt dat déift Flaachland *Utopia Planitia* selwer och en Aschlagkrater ass. Viru ronn 4,2 Mrd. Joer gouf de Mars vun enger Rei vu groussen Asteroide getraff, mat Duerchmiesser tëscht 180&nbsp;km a 460&nbsp;km (zum Verglach: Deen anscheinend fir d'Ausstierwe vun den Dinosaurier viru 65 Mio. Joer verantwortlechen Asteroid hat en Duerchmiesser vun nëmme ronn 10&nbsp;km an hat am Golf vu Mexiko um Rand vun der Yukatan-Hallefinsel dee ronn 180&nbsp;km grousse Chicxulub-Krater hannerlooss).

## Kuckt och

## Um Spaweck
* Astronews.com: ''Zwéin Dallsystemer an Utopia Planitia.'' Mars Express, 4. August 2006
Peggy McCay

D**'Peggy McCay**, gebuer *Margaret Ann McCay* den 3. November 1930 zu New York City, a gestuerwen de 7. Oktober 2018, war eng US-amerikanesch Filmschauspillerin. Si huet hir Karriär 1949 ugefaangen a gouf mat Rollen déi si a Seefenoperen hat bekannt, wéi z.&nbsp;B. mat hirer Roll als *[[Caroline Brady]]* an der Televisiounsserie *[[Days of Our Lives]]* (1983-2017).

1991 huet d'McCay e Primetime Emmy gewonnen, a war och zweemol fir Primetime Emmy, fënnefmol fir Daytime Emmy a fir een Gemini Award nominéiert.

## Filmographie (Auswiel)

* 1957: *[[Uncle Vanya (Film 1957)|Uncle Vanya]]*
* 1958: *[[The Case Against Brooklyn]]*
* 1958-71: *[[Gunsmoke]]* (Tëleesserie, 3 Episoden)
* 1959-60: *[[Maverick (Televisiounsserie)|Maverick]]* (Tëleesserie, 3 Episoden)
* 1962: *[[FBI Code 98]]* (Tëleesfilm)
* 1973-75: *[[Barnaby Jones]]* (Tëleesserie, 3 Episoden)
* 1978: *[[How the West Was Won (Televisiounsserie)|How the West Was Won]]* (Tëleesserie, 4 Episoden)
* 1978-82: *[[Lou Grant (Televisiounsserie)|Lou Grant]]* (Tëleesserie, 9 Episoden)
* 1979: *[[Promises in the Dark]]*
* 1981: *[[Amy (Film 1981)|Amy]]*
* 1981: *[[Bustin' Loose]]*
* 1983: *[[Second Thoughts]]*
* 1983-2017: *[[Days of Our Lives]]* (Tëleesserie, 645 Episoden)
* 1985: *[[UFOria]]*
* 1985: *[[Murphy's Romance]]*
* 1987: *[[No Man's Land (Film 1987)|No Man's Land]]*
* 1989: **
* 2011: *[[Let Go (Film 2011)|Let Go]]*

## Um Spaweck
Amazonis

De **Gradsecteur Amazonis** gehéiert zu den 30 Gradsecteuren um Planéit Mars. Si goufe vum USGS festgeluecht. D'Nummer ass MC-8 an de Gradsecteur ëmfaasst e Gebitt vun 135° bis 180° westlecher Längt a vun 0° bis 30° südlecher Breet. Am Gradsecteur läit d'Regioun Amazonis Planitia, vun där ugeholl gëtt, datt si déi geologesch jéngst Regioun um Mars ass.

## Kuckt och

* Lëscht vu Gradsecteuren um Mars

## Um Spaweck
Audi

**Audi** ass eng däitsch Autosmark, déi hiert Haaptwierk zu Ingolstadt huet. Et ass eng vun de Marke vun der Volkswagen AG.

Den Numm ass e Wuertspill, mat deem den August Horch 1910 d'Markerechter vu senger éischter Entreprise *[[Horch|A. Horch & Cie. Motorwagenwerke Zwickau]]* ëmgoe konnt, nodeems en déi am Sträit verlooss hat: *Audi* ass déi laténgesch Iwwersetzung vum däitschen Imperativ "Horch!".

1928 hunn d'Zschopauer *Motorenwerke J. S. Rasmussen AG* d'Audi GmbH iwwerholl, a wéi déi 1932 nach aner Autoswierker geschléckt hat a sech dunn *[[Auto Union|Auto Union AG]]* genannt huet, do koum de Logo mat de véier Réng op: all Rank stoung fir eng vun deene véier Marken déi d'Auto Union ugebueden huet. Spéider huet Audi dee Logo fir sech aleng geholl.

## Kuckt och
* Audi A8

## Um Spaweck

* Websäit vun der Audi AG
Volkswagen AG

D**'Volkswagen Aktiengesellschaft** (ofgekierzt VW AG) ass en däitschen Automobilsconstructeur, dee säi Sëtz zu Wolfsburg huet. 1938 gegrënnt, huet e sech zum gréissten europäesche Constructeur erausgefiizt, an deelt sech mat Toyota a General Motors déi éischt Plazen op der Welt.

D'VW AG agéiert als Mammegesellschaft vun de sëllege Marke vum Konzern:
* Volkswagen
* Audi
* Seat
* Škoda
* Bentley
* Bugatti
* Ducati
* Lamborghini
* Porsche
* MAN
* Scania

Gehale gëtt d'VW AG majoritär vun der Porsche Automobil Holding (50,73% Stëmmrechter, 32,2% vum Kapital), duerno kommen d'Land Niedersachsen (20% Stëmmrechter, 12,7% vum Kapital), d'Emirat Katar (17% Stëmmrechter, 15,6% vum Kapital), an de Rescht ass a Streebesëtz (12,3% Stëmmrechter, 39,3% vum Kapital).

## Um Spaweck

* Websäit vun der Volkswagen AG
Tharsis (Gradsecteur)

De **Gradsecteur Tharsis** gehéiert zu den 30 Gradsecteuren um Planéit Mars. Si goufe vun der USGS festgeluecht. D'Nummer ass MC-9, de Gradsecteur ëmfaasst d'Gebitt vun 90° bis 135° westlecher Längt a vun 0° bis 30° südlecher Breet.

Den Numm staamt vun enger Albedo-Bezeechnung vum Mars, d'Géigend gouf no der spuenescher Stad Tartessus genannt. De Sektor ëmfaasst de Groussdeel vum Tharsisplateau, en ass ongeféier sou héich wéi de Mount Everest a vun der Fläch hier zirka sou grouss wéi Europa. Et gëtt do och en ettlech Vulkaner, ë.&nbsp;a. den Olympus Mons, de gréisste Vulkan aus eisem Sonnesystem.
 
## Kuckt och

* Lëscht vu Gradsecteuren um Mars

## Um Spaweck
Deborra-Lee Furness

D**'Deborra-Lee Furness**, gebuer den 8. Dezember 1955 zu Sydney am Staat New South Wales, ass eng australesch Filmschauspillerin a Produzentin. Si huet hir Carrière 1975 ugefaangen.

2-mol (1988, 2006) huet d'Furness den FCCA Award gewonnen, a war och 2-mol fir den AFI Award nominéiert.

Hire Mann ass den Hugh Jackman.

## Filmographie (Auswiel)

* 1985: *[[Crossover Dreams]]*
* 1988: *[[Shame (Film 1988)|Shame]]*
* 1988: *[[Evil Angels (Film)|Evil Angels]]*
* 1988: *[[Two Brothers Running]]*
* 1989: *[[Celia (Film)|Celia]]*
* 1990: *[[The Last of the Finest]]*
* 1991: *[[Homo Faber]]*
* 1991: *[[Waiting (Film 1991)|Waiting]]*
* 1992: *[[Newsies]]*
* 1995: *[[Angel Baby]]*
* 1998: *[[The Real Macaw]]*
* 2006: *[[Jindabyne (Film)|Jindabyne]]*
* 2008: *[[Sleepwalking]]*
* 2009: *[[Beautiful (Film 2009)|Beautiful]]*
* 2009: *[[Blessed (Film 2009)|Blessed]]*

## Um Spaweck
Marc Conrad

De **Marc Conrad**, gebuer de 7. Oktober 1960 an der Stad Lëtzebuerg, ass e lëtzebuergesche Filmproduzent, Mediemanager, an de Grënner vum Filmstudio ConradFilm.

## Karriär
No senger Première, 1979 am Kolléisch, huet de Marc Conrad vun 1980 bis 1983 op der Université libre de Bruxelles studéiert Niewelaanscht war hie fräie Mataarbechter bei der franséischer an der lëtzebuergescher Tëlee a beim *[[Lëtzebuerger Journal]]*.

1983 huet hie seng Karriär als Nochriichteredakteur bei RTL plus ugefaangen. 1987 gouf e Chef vun der Nochriichteredaktion, an 1988 perséinleche Referent vum RTL-Manager Helmut Thoma. 1990 gouf e Prokurist vum Sender a war ë.&nbsp;a. responsabel fir Film- a Serieproduktioun. 1992 gouf e Programmdirektor vun RTL Television an 1994 Directeur-adjoint. Ënner senger Supervisioun goufen eng ganz Rëtsch Noriichten- a Soap-Formater agefouert.

Wéi den Helmut Thoma bei RTL opgehalen huet, huet de Marc Conrad zesumme mam Friedrich Wildfeuer d'Filmproduktiounsgesellschaft Typhoon Networks AG gegrënnt., déi ë.&nbsp;a. de Film *[[Das Experiment (Film)|Das Experiment]]* produzéiert huet. Fir d'Tëleesserie *[[Abschnitt 40]]* krut en 2003 beim Festival de Télévision de Monte-Carlo de Präis *Outstanding European Producer of the Year*, an 2003, 2004 an 2005 den *[[Deutscher Fernsehpreis|Deutsche Fernsehpreis]]* als Produzent fir déi *Bescht Serie*. Déi Zäit gouf hien och Member vum Conseil d'Administration vun der Schwäizer Highlight Communications AG

Am November 2004 goung hie bei den RTL Group hannescht, huet awer schonn no 3 Méint nees misse goen

Am Mee 2005 gouf hie Member vum Conseil de Surveillance vu Constantin Film a vu September 2005 u Produzent an Direkter vun Typhoon AG. Déi goung 2009 faillite.

De Marc Conrad ass Member vun der Deutsche Filmakademie, der Europäescher Filmakademie an der Produzentenallianz. Hie war eng Zäit laang Jury vum Deutscher Fernsehpreis.

Hien ass bestuet an huet dräi Kanner.

## Filmographie (Auswiel)
**Produzent**

* 2001: Das Experiment
* 2001: FreitagNachtNews (Comedy-Show)
* 2001-2005: Abschnitt 40 (Tëleesserie)
* 2004: Das Zimmermädchen und der Millionär (Tëleesfilm)
* 2005: Die Bluthochzeit
* 2008: Patchwork (Fernsehfilm)
* 2010: Im Angesicht des Verbrechens (Tëleesserie)
* 2011: Die Dienstagsfrauen (Tëleesfilm)
* 2012: Und weg bist du (Tëleesfilm)
* 2013: Sieben Tage Ohne (Tëleesfilm)
* 2014: Zwischen Kraut und Rüben (Tëleesfilm)
* 2015: Halbe Brüder
* 2015: Sophie kocht (Tëleefilm)
* 2015: Große Fische, kleine Fische (Tëleesfilm)
* 2015: Gottlos - Warum Menschen töten (Tëleesserie)
* 2015: Macho Man
* 2016: Das Programm (Tëleesfilm)
* 2017: Katharina Luther (Tëleesfilm)

## Wierker
* Wilhelm Salber, Marc Conrad: *Goethe zum Film: Morphologische Markt- und Medienpsychologie.* Bouvier Verlag, 2006, ISBN 978-3416031554
* Dirk Blothner, Marc Conrad: *Invasion! TV Muster erobern den Fernsehmarkt.* Bouvier Verlag, 2008, ISBN 978-3416031271

## Um Spaweck
* ConradFilm
Schoulmeeschter a Léierin

Als **Schoulmeeschter**, respektiv **Léierin**, gi Männer a Frae bezeechent, déi vu Beruff hier anere Mënschen (an der Haaptsaach Kanner a Jugendlecher) an enger Primärschoul eppes bäibréngen, sief et Wëssen oder Denkmethoden, am Kader vun enger genereller Formatioun oder op e bestëmmt Schoulfach limitéiert. Dacks gëtt an der Méizuel fir de Beruff och déi geschlechtsneutral Bezeechnung **Léierpersonal** gebraucht.

## Situatioun zu Lëtzebuerg
Zu Lëtzebuerg gouf et 2013, Eurostat no, 5.479 Schoulmeeschteren a Léierinnen (Stand 2020), déi d'Kanner aus den Zyklen 2-4 vun der Grondschoul (also déi fréier Primärschoul) enseignéieren. Si hunn de Statut vu Staatsbeamten.

D'Léierinne ginn och *Joffer* genannt, nach aus der Zäit wou hinne sou eng Plaz meeschtens nëmmen opstoung ënner der Bedingung, datt se sech net bestueden, an deemno mat der Uried *Joffer* fir net bestuet Frae bezeechent goufen (no engem Fall deen 1907 an engem aneren deen 1933 diskutéiert gouf, hunn d'Gemenge ganz lues a lues och bestuet Léierinnen op hirer Plaz gelooss). Dacks hate se och d'Bezeechnung vun deem Beräich an deem s'enseignéiert hunn: z.&nbsp;B. d'Bitzjoffer oder an der Spillschoul d'Spilljoffer. Zu Lëtzebuerg am Zyklus 2 bis 4 gëtt et hirer 3-mol méi wéi Schoulmeeschteren.

D'Ausbildung als Léierin steet schonn am *„Reglement für die Normal-Schule des Großherzogtums Luxemburg“* vum 9. Januar 1846, obwuel de ganzen Text eigentlech op d'Schoulmeeschteren zougeschnidden ass. Do heescht et am Artikel 32:* „Bis dahin, dass eine besondere Normal-Schule für die angehenden Lehrerinnen erreicht werden kann, besuchen dieselben die Kurse, welche vorläufig durch Zusammenwirken von Professoren der Normal-Schule und der Klosterfrauen zu St. Sophie gebildet sind.“*

D'Spillschoule sinn ëm 1850 entstanen a goufe mam Gesetz vum 20. Abrëll 1881, Artikel 105, ënnert dem Statut vun „Kinderbewahrschule“ oder „école gardienne“ gereegelt. Am Ufank waren d'Spilljofferen exklusiv Uerdensschwësteren, haaptsächlech vun der Sainte-Sophie, där hiren Uerden, d'Kongregatioun Notre-Dame, Verfechter vun den Erzéiungsmethode vum däitsche Pedagog Friedrich Fröbel (1782–1852) war. De Fröbel war e Schüler vum Schwäizer Erzéiungs- a Sozialreformer Johann Heinrich Pestalozzi (1746–1827) , Initiator am däitschsproochege Raum vun de „Kindergärten“. De Pestalozzi an och de Fröbel stounge fir eng Erzéiung duerch Spill a Kreativitéit („Hëllef mer et selwer ze maachen“). Dohier den Numm „Fröbel-Schoul“ oder och einfach „De Fröbel“  fir d'Ausbildung vun de Spillschoulsjofferen, déi getrennt vun der Léierinnen-Ausbildung war.

Zënter 2013 gëtt et keen Ënnerscheed méi tëschent der Ausbildung vu Prescolaire- a Primärschoul Enseignanten. Si mussen all e Bachelor an Erzéiungs - Wëssenschafte vun der Uni Lëtzebuerg oder enger equivalenter auslännescher Universitéit hunn.

## Um Spaweck

* Barbu, Ragnhild / Winandy, Jil, Die Bildung luxemburgischer Lehrkräfte für ihre nationalpädagogische Mission: Konzepte, Konflikte und faule Kompromisse, Traverse : Zeitschrift für Geschichte = Revue d'histoire, Band 24 (2017)
Inma Cuesta

D**'Inma Cuesta**, gebuer als *Inma Cuesta Martínez* de 25. Juni 1980 zu Valencia, ass eng spuenesch Schauspillerin.

## Filmographie
### Kino (Auswiel)
* 2007: *[[Café solo o con ellas]]* - Regie: Álvaro Díaz Lorenzo
* 2010: *[[El kaserón]]* - Regie: Pau Martínez
* 2011: *[[Primos]]* - Regie: Daniel Sánchez Arévalo
* 2012: *[[Águila Roja, la película]]* - Regie: José Ramón Ayerra
* 2011: *[[Blancanieves]]* - Regie: Pablo Berger
* 2014: *[[Las ovejas no pierden el tren]]* - Regie: Álvaro Fernández Armero
* 2015: *[[La novia]]* - Regie: Paula Ortiz 
* 2016: *[[Julieta]]* - Regie: Pedro Almodóvar
* 2018: *[[Todos lo saben]]* - Regie: Asghar Farhadi

## Um Spaweck
Trach

En **Trach** ass e grousse längelzegen no uewen oppene Behälter aus Holz, Steen oder Metall, deen haaptsächlech de Béischte Friessen oder Waasser bitt. Meeschtens ass en Trach op enger fester Plaz installéiert.

En Trach ass och déi einfachst Form vun engem Buer.

Jee no Gebrauch schwätzt een och vun engem Fierkels-, Fudder-, Päerds-, Schwéngs- Waasser- oder Wäschtrach.

Ëmgangssproochlech kënnt den Trach och vir:
* „Elo geet et un den Trach.“: Et gëtt eppes z'iessen.
* „Mer friessen all aus dem selwechten Trach.“: Et geet eis all d'selwecht.
* „Du kriss d'Iessen an den Trach.“: Du ëss onmanéierlech.
* „Du dommen, lidderegen Trach.“: Du Topert.

## Kuckt och
* Krëppchen

## Um Spaweck
Gustav Eduard Seydel

De **Gustav Eduard Seydel**, och *Eduard Seydel*, gebuer den 18. Mäerz 1822 an der Stad Lëtzebuerg, a gestuerwen den 30. September 1881 zu Dresden, dunn Kinnekräich Sachsen, war en däitsch-lëtzebuergesche Genremoler, deen zu der *[[Düsseldorfer Malerschule]]* gezielt gëtt.

## Liewen
Hien huet op der Akademie vun Antwerpen, a vun 1843 bis 1846 op der *Königlich Preußischen Kunstakademie* zu Düsseldorf studéiert, wou e Schüler vum Karl Ferdinand Sohn a vum Rudolf Wiegmann war.

Dono goung en op Dresden wunnen. 1847 huet hien eng éischt Kéier op der Dresdener *Akademische Kunstausstellung* ausgestallt.

De Seydel huet haaptsächlech Genremotiver gemoolt, méi spéit och Landschaften.

## Wierker (Auswiel)

* *Ein guter Schluck*, 1848
* *Reisende und Heuwagen an einer Bauernschenke*, 1848
* *Dorffest in der Bauernschenke*, 1854
* *In der Jagdhütte*, 1856
* *Rastende Bauern vor einem Bauernhaus*, 1862
* *Frühlingserwachen*, 1867
* *Trauerbotschaft vom Schlachtfeld in Böhmen 1866*, 1867, Galerie Neue Meister, Dresden
* *Forsthaus im Wald*, 1872 (oder 1876)
* *Gartenidylle*
 
## Literatur
* ''Seydel, Gustav Eduard''. In: Friedrich von Boetticher: *Malerwerke des neunzehnten Jahrhunderts. Beitrag zur Kunstgeschichte*. Dresden 1898, Band 2, S. 743

## Um Spaweck
Langehegermann

**Langehegermann** ass de Familljennumm vun ë.&nbsp;a. follgende Persounen:
* Nico Langehegermann (* 1946), e lëtzebuergesche Vëlossportler, Sculpteur a Moler.
* Val Langehegermann (* 1937), e lëtzebuergesche Vëlossportler an Dëschtennisspiller.
Flener

**Flener** ass de Familljennumm vun ë.&nbsp;a. follgende Persounen:
* Gregory Alan "Huck" Flener (* 1969), en US-amerikanesche Baseballspiller.
* Guillaume "Wilhelm" Flener, lëtzebuergeschen Auteur, Papp vum Nicolas Flener.
* Guillaume "Will" Flener (1914–2002), e lëtzebuergeschen Educateur.
* Mariette Flener (* 1952), eng lëtzebuergesch Graveuse a Conceptkënschtlerin.
* Nicolas Flener (1879–1968), e lëtzebuergeschen Eisebunner an Historiker.
Jean-Baptiste Pierre Pioche

De **Jean-Baptiste Pierre Pioche**, gebuer ëm 1735 zu Paräis, a gestuerwen de 17. November 1810 an der Stad Lëtzebuerg, war e franséische Moler.

## Säi Liewen
De Jean-Baptiste Pierre Pioche war Zeecheprofesser zu Metz, ier hien ëm 1795 op Lëtzebuerg koum. Zesumme mat senger Fra, der Marie-Louise Bouché, huet hien um Fëschmaart gewunnt.

Wéi eng Plaz als Zeecheprofesser an der Zentralschoul, dem haitege Kolléisch, ausgeschriwwe war, huet de Pioche sech 1798 dorop gemellt, gradewéi de Lëtzebuerger Moler Pierre Maisonnet. Dem Pioche seng Kandidatur gouf ugeholl an hien ass bis zu sengem Doud Zeecheprofesser bliwwen. Duerno huet de Maisonnet déi Funktioun iwwerholl.

## Wierker
Et schéngt keent vu senge Wierker méi ze bestoen.

Och wa keng Pläng méi bestinn, sou ass awer gewosst, datt de Pioche Dekoratiounsaarbechten an der Méchelskierch an der Stad gemaach hat (republikanesch Symboler a Biller). D'Kierch war nämlech 1798, ënner dem Franséische revolutionäre Regime, fir d'éischt als Theater an dunn als Dekadentempel a Gebrauch.

## Literatur

* Association des professeurs d'éducation artistique de l'enseignement secondaire et supérieur. *Regard sur deux siècles de création et d'éducation artistiques au Luxembourg *. Luxembourg: Imprimerie Saint-Paul, 1987 S.82-83 ISBN 2-87963-000-2

## Kuckt och
* Lëscht vu lëtzebuergesche Konschtschafenden
Sarah Thonig

D**'Sarah Agrippine Thonig**, gebuer de 16. Februar 1992 zu München, ass eng däitsch Schauspillerin an Cheerleaderin.

Si huet hir Carrière 2003 ugefaangen. D'Thonig gouf gréisstendeels mat Rollen an den Tëleesserië a -filmer bekannt. Si och als Theaterschauspillerin an Dänzerin geschafft.

## Filmographie
* 2004: Salzburger Land (Imagefilm)
* 2005: Heiraten macht mich nervös (Tëleesfilm) 
* 2012: Dahoam is Dahoam (Tëleesserie)
* 2012: Lebenslänglich Mord - „Die kleine Königin“
* 2014: Hotel 13 (Tëleesserie, 49 Episoden - Haaptroll als Liv Sonntag)
* 2014: Aktenzeichen XY … ungelöst (Tëleesserie, 1 Episod)
* 2014: Alles was zählt (Tëleesserie, Gaaschtroll Susi Carstens)
* 2015: Sturm der Liebe (Tëleesserie, Gaaschtroll Becky McPherson)
* 2015: Der Alte - Die Puppenspieler 
* zanter 2015: Die Rosenheim-Cops (Tëleesserie)
* 2017: Wilsberg (Tëleesserie, *„Die fünfte Gewalt“*, Gaaschtroll)

## Um Spaweck
* Offiziell Websäit vun der Sarah Thonig
Indiana Jones and the Last Crusade

** Indiana Jones and the Last Crusade** ass en US-amerikanesche Film vum Steven Spielberg aus dem Joer 1989.

## Ëm wat geet et am Film?
Den Indiana Jones a säi Papp de Professer Henri Jones sinn op der Sich nom Hellege Gral.

## Kuckt och
* *[[Raiders of the Lost Ark]]* (1981)
* *[[Indiana Jones and the Temple of Doom]]*(1984)

## Um Spaweck
* De Film op Filmzentrale
Semjon Leonidowitsch Kojin

De **Semjon Leonidowitsch Kojin** (op Russesch: Семён Леонидович Кожин), gebuer den 11. Mäerz 1979 zu Moskau, ass e russesche Moler.

Säi Molstil ass de Realismus. Hee moolt Landschaftsbiller, Nature morten, Genre- an Historiebiller. Dofir reest en dacks, ë.&nbsp;a. duerch Russland a Groussbritannien, mä fir de Rescht schafft en zu Moskau. En experimentéiert vill mat der Moltechnik, andeems en den Effekt vun der raimlecher Dimensioun, Halleftransparenz a Villschichtegkeet verdäitlecht. A senge Wierker vereent de Kënschtler glat Molweise mat energeschem Pinselstréch an Deckfaarf op helle Plazen, fir déi raimlech Dimensioun an Déiftewierkung vun engem Bild z'erreechen.

## Wierker a Sammlungen
* Staatlechen Zentrale Musée fir Nei Geschicht vu Russland, Moskau 
* Kaluga Regional Art Museum, Kaluga
* Muséesfonds vum Moskauer Akadeemesche Konschtlycée, Moskau
* Musée vun der Russescher Akademie fir Molerei, Sculputuren an Architektur, Moskau
* Stëftung fir d'Kulturierfschaft, Sankt Péitersbuerg
* Koselsker Musée, Koselsk
* Muséesverband "Musée Moskau", Moskau
* Pensaer Regional Konschtgalerie vum K. A. Savitskiy, Pensa

Woods-kolomenskoe-2003,oil-.jpg|*Al Eech zu Kolomenskoje*
Rubicon,-to-ford-the-river-.jpg|* Rubikon<br>Dem Denis Dawydow seng Schwadroun geet iwwer de Floss.*
Иван Купала.Гадание на венках.2008.Доска,масло150х85 см.jpeg|* Iwan-Kupala-Dag.<br> Wahrsagung iwwer d'Kränz.*
Святочное гадание.jpg|*Prophezeiung fir Chrëschtdag.*
Санкт-Петербург-новогодняя-.jpg|*St. Péitersbuerg. Silvester.<br> Jelisejewski-Buttek.*
Pan-cake-day-in-Russia-XVII.jpg|*Masleniza. Äddi vum Wanter. Russland XVII. Joerhonnert.*
Russian-hunting-oil-on-canv.jpg|*Russesch Juegd.*
Still life oil on wood.120x48cm.JPG|*Nature-morte mat Homard.*
Охотница,холст,масло-52,5х6.jpg|*Jeeërin.*
Connemara-mautains.watetcol.jpg|*Connemara Bierger. Irland.*


## Litaratur
* Т. Т. Салахов, А. И. Рожин, Т. Е. Цветнова. *Семён Кожин*. — М.: Творчество, 2015. — С. 302. ISBN 978-5-00028-051-5

## Um Spaweck

* D'Websäit vum Semjon Kojin
Maisonnet

**Maisonnet ** ass de Familljennumm vun ë.&nbsp;a. follgende Persounen:
* Pierre Maisonnet sen. (?-?)
* Pierre Maisonnet jr. (1754-1827), e Lëtzebuerger Moler an Zeecheprofesser.
* Pierre-Joseph Maisonnet (1783-1823), e Lëtzebuerger Moler an Zeecheprofesser an dem Pierre jr. säi Jong
* Pierre-Joseph-Félix-Romuald Maisonnet (1885-1964), e franséische Generol.
* François-Joseph Maisonnet (1791-1826), e Lëtzebuerger Moler an Zeecheprofesser an dem Pierre jr. säi Jong

## Kuckt och
* Maisonnette, eng kanadesch Uerftschaft an der Provënz New Brunswick.
Eisebunnsstreck Lëtzebuerg-Beetebuerg

D**'Eisebunnsstreck Lëtzebuerg - Beetebuerg** ass eng Eisebunnsstreck vun der lëtzebuergescher Eisebunnsgesellschaft CFL déi zanter 2015 am Bau ass. Se soll déi al Streck déi als eng Haaptachs vum lëtzebuergeschen Eisebunnsnetz zielt an zäitweis saturéiert ass, entlaaschten.

## Virgeschicht
De 16. Oktober 2014 ass an der Chamber e Finanzéierungsgesetz fir eng nei Eisebunnsstreck tëscht Lëtzebuerg a Beetebuerg gestëmmt ginn dat den 19. Dezember 2014 publizéiert gouf. Am Januar 2015 huet déi éischt Phas vun de Virbereedungsaarbechten ugefaangen, andeems an der Géigend vun der Aire de Berchem eng Fläch vun ronn 6 ha ofgeholzt gouf. Mat den Aarbechte fir de Bau vun der Streck gouf dunn am Hierscht vum selwechte Joer ugefaangen.

Wann uganks dovu rieds goung, datt d'Streck 2023-2024 fäerdeg wär, gouf duerno den Datum vum Fuerplangwiessel am Dezember 2024 ugepeilt. Am Dezember 2020 gouf du bekannt, datt deen Delai net méi realistesch wär, well et Problemer géif fir verschidden Terrainen ze kréien. Mëtt 2024 ginn d'CFL vun 2027 als Ofschlossdatum aus..

## Streck
Déi nei Streck fänkt an der Géigend vum Pôle d'échange Houwald un, féiert iwwer eng nei Bréck iwwer d'A3 a leeft da gréisstendeels parallel mat der Autobunn Richtung Süden. Se leeft westlech laanscht d'Aire de Berchem an op der Héicht vum Echangeur Beetebuerg ënnert der N31 erduerch. Mat engem Hammelspronk geet s'iwwer déi aktuell Beetebuerger Streck ewech a leeft virun a Richtung vun der Beetebuerger Gare.

## Um Spaweck

*
Pioche

**Pioche** ass:
* eng US-amerikanesch Uertschaft: Pioche (Nevada),
* e klenge kanadesche Séi,
* de Familljennumm vun ë.&nbsp;a. follgender Persoun:
** Jean-Baptiste Pierre Pioche (1735–1810), e franséisch-lëtzebuergesche Moler a Pedagog.

## Kuckt och
* Olivier Mathieu, e franséische Schrëftsteller, deen och ë.&nbsp;a. als *Robert Pioche* bekannt.
* Piosch
Rodesch

**Rodesch** ass de Familljennumm vun ë.&nbsp;a. follgende Persounen:
* Albert Rodesch (* 1952), e lëtzebuergesche Jurist.
* Henri Rodesch (1935–2015), e lëtzebuergesche Schoulmeeschter, Museksprofesser a Politiker.
* Joseph Rodesch, e lëtzebuergesche Cheemiker a Moderateur.
* Toni Rodesch (* 1954), e lëtzebuergesche Politiker (CSV).
Keetje Tippel

** Keetje Tippel** ass en hollännesche Film vum Paul Verhoeven aus dem Joer 1989 no engem Roman vum Neel Doff.

## Ëm wat geet et am Film?
D'Keetje lieft mat hirer Famill a batterer Aarmut an enger klenger Stad an Holland. Si plënnert mat hiren Elteren an hire Gesëschter op Amsterdam an der Hoffnung do Aarbecht ze fannen. Awer an der grousser Stad geet et der Famill nach vill méi schlecht.
## Um Spaweck
*  De Film op der IMDb
*  De Film op DVDclassic
Pierre-Joseph Maisonnet

De **Pierre-Joseph Maisonnet**, gebuer den 8. Februar 1783 zu Antwerpen, a gestuerwen den 20. Abrëll 1823 an der Stad Lëtzebuerg, war e Moler. Hie war den eelste Jong vum Pierre Maisonnet an der Marie-Thérèse de Brucq de Château d'Anvers.

## Säi Liewen
De Pierre-Joseph Maisonnet war 1798 an der Zentralschoul, dem haitege Kolléisch ageschriwwen an dat Joer duerno an der Zeecheschoul vum Jean-Baptiste Pierre Pioche.

Sou wéi säi Papp, war de Pierre-Joseph och Dekorateur a Restaurateur vu Biller, wéi et aus enger Annonce am Luxemburger Wochenblatt vum 14. Abrëll 1821 ervirgeet:
*Peter Joseph Maisonnet, Sohn (der ältere) Beaumontgasse Nr. 48, hat die Ehre einem hochgeehrten Publikum den von ihm neu erfundenen dauerhaften Vergoldungslack zu Spiegel- und Bilderrahmen,... zu empfehlen. Er übernimmt alle Gegenstände der gedachten und ähnlichen Art zum Vergolden mit diesem Lack...*

## Wierker (Auswiel)

## Literatur
* APEA, 1987. *Regard sur deux siècles de création et d'éducation artistiques au Luxembourg.* Association des Professeurs d'Education artistique de l'Enseignement secondaire et supérieur (APEA), Impr. St-Paul, Luxembourg, 332 S. (Pierre-Joseph Maisonnet: S. 78.)

## Kuckt och
* Lëscht vu lëtzebuergesche Konschtschafenden

## Um Spaweck
*
Nintendo Switch

D**'Nintendo Switch** (Codenumm NX) ass eng Spillconsole vun der japanescher Firma Nintendo. Als Nofollger vun der Wii U verfollegt se en hybriden Hardware-Konzept. Et gëtt se als stationär Console op der Tëlee gradewéi als Handconsole mat Steierelementer déi een erofhuele kann.

Se koum den 3. Mäerz 2017 op de Maart.
Il mio nome è Nessuno

** Il mio nome è Nessuno** ass en italieenesch-däitsch-franséische Film vum Tonino Valerii aus dem Joer 1973.

## Ëm wat geet et am Film?
Den amerikanesche Westernheld Jack Beauregard wëll d'USA verloossen a sech an Europa zur Rou sëtzen. Den Nobody wëll him dobäi hëllefen…

## Um Spaweck
* De Film op Filmzentrale
Rimma Wassiljewna Markowa

D**'Rimma Wassiljewna Markowa** (op Russesch: Римма Васильевна Маркова), gebuer den 3. Mäerz 1925 zu Tschurino am Gouvernement Samara, a gestuerwen de 15. Januar 2015 zu Moskau, war eng russesch Theater- a Filmschauspillerin.

Am Joer 1994 krut si den Titel Vollekskënschtlerin vu Russland.

Hire Brudder war de Schauspiller Leonid Markow.

## Filmographie

* 1957: Рядом с нами
* 1964: Живые и мёртвые
* 1966: Крылья
* 1967: Бабье царство
* 1968: Журавушка
* 1968: Времена года
* 1971: Егор Булычов и другие
* 1971: Веришь, не веришь
* 1972: Сибирячка
* 1973-1983: Вечный зов
* 1973: Нейлон 100 %
* 1974: Ещё не вечер
* 1974: Скворец и Лира
* 1976: Сын председателя
* 1976: Сладкая женщина
* 1977: А у нас была тишина…
* 1977: Струны для гавайской гитары
* 1978: Пока безумствует мечта
* 1978: Любаша
* 1979: Отец и сын
* 1981: Шляпа
* 1981: Родня
* 1981: Отпуск за свой счёт
* 1981: Контрольная по специальности
* 1981: Придут страсти-мордасти
* 1982: Покровские ворота
* 1982: Дыня
* 1982: Предел желаний
* 1982: С кошки всё и началось...
* 1982: Берегите мужчин!
* 1983: Обрыв
* 1983: Миргород и его обитатели
* 1983: Тепло родного дома
* 1984: Полоса препятствий
* 1984: Идущий следом
* 1984: Человеческий фактор
* 1984: Благие намерения
* 1985: Тётя Маруся
* 1985: Каждый охотник желает знать…
* 1986: Последняя дорога
* 1986: Мы веселы, счастливы, талантливы!
* 1986: Затянувшийся экзамен
* 1987: Старая азбука
* 1987: Гардемарины, вперёд!
* 1989: Нечистая сила
* 1989: Во бору брусника
* 1989: Сувенир для прокурора
* 1989: Чаша терпения
* 1990: Дураки умирают по пятницам
* 1990: Русская рулетка
* 1990: Аферисты
* 1990: Хомо новус
* 1991: Ночь при дороге
* 1992: Арбитр
* 1992: Ноев ковчег
* 1993: Падение
* 1996: Старые песни о главном 2
* 1996: Короли российского сыска
* 1997: На заре туманной юности
* 1998: Князь Юрий Долгорукий
* 1998: Окраина
* 2000: Лето, или 27 потерянных поцелуев
* 2001: Дикарка
* 2001: Сдвинутый
* 2001: С точки зрения Ангела
* 2004: Сыщики-3
* 2004: Даша Васильева. Любительница частного сыска /2. Staffel/ 
* 2004: Ночной дозор
* 2006: Дневной дозор
* 2007: Платки
* 2007: Савва Морозов
* 2007: Семейка Ады
* 2007: Трое и Снежинка
* 2007: Самый лучший фильм
* 2008: Вероника не придёт
* 2009: Операция «Праведник»
* 2010: Утомлённые солнцем 2
* 2010: Новогодний детектив
* 2011: Воронины (Serie #181) 
* 2011: Жизнь и приключения Мишки Япончика

## Um Spaweck

* Hir Fiche bei IMDb 
* Hir Biographie op peoples.ru 

__NOTOC__
François-Joseph Maisonnet

De **François-Joseph Maisonnet**, gebuer den 20. September 1791 an der Stad Lëtzebuerg, a gestuerwen de 25. Mäerz 1826 zu Iechternach, war e lëtzebuergesche Moler. Hie war e Jong vum Pierre Maisonnet an der Marie-Thérèse de Brucq de Château d'Anvers.

## Säi Liewen
De François-Joseph Maisonnet huet seng éischt artistesch Ausbildung an der Famill kritt, ier hien 1811 an d'Course gaangen ass, déi säi Papp am Stater Kolléisch gehalen huet. Méi spéit goung hien op d*'Académie Royale* op Bréissel wou hien 1821 e *Certificat de capacité* krut.

Dat selwecht Joer hu sech de Maisonnet an de Fresez op eng fräi Plaz als Professer an der neier Zeecheschoul gemellt. De Fresez gouf net geholl, well e keen Ofschloss vun enger Akademie hat. Ma och de Maisonnet hat keng Chance; zeréck behal fir déi fräi Plaz gouf de belsche Moler E. Bogaert vu Bruges.

Am Oktober 1821 huet de François-Joseph Maisonnet dunn eng privat Zeecheschoul an der Stad opgemaach. Dat selwecht Joer huet hien eng Gravure erausbruecht, déi d'Stad Lëtzebuerg, vum Fetschenhaff aus gekuckt, weist.

Am Mäerz 1825 informéiert de Maisonnet iwwer eng Ausstellung mat Wierker vu senge Schüler am Dënzelt zu Iechternach. Den Erléis deen de 4. a 5. Abrëll duerch de Verkaf vun de Wierker erakomm ass, gouf fir d'Affer vun de groussen Iwwerschwemmunge vun 1825 gespent.

De Maisonnet ass de 25. Mäerz 1826 zu Iechternach, am Alter vu 34 Joer, gestuerwen.

## Wierker (Auswiel)
* Lithographie «Vue d'une partie de Clausen»
* Lithographie «Vue de la Ville»
* Portrait vun der Marie-Claire Faber
* Fresk «Es werde Friede» an der fréierer Abtei vun Iechternach, haut Lycée classique

## Literatur
* APEA, 1987. *Regard sur deux siècles de création et d'éducation artistiques au Luxembourg.* Association des Professeurs d'Education artistique de l'Enseignement secondaire et supérieur (APEA), Impr. St-Paul, Luxembourg, 332 S. (François-Joseph Maisonnet: S. 78.)

## Kuckt och
* Lëscht vu lëtzebuergesche Konschtschafenden

## Um Spaweck
NGC 1846

Den **NGC 1846** ass e Kugelstärekoup an de Magellanesche Wolleken.

D'Galaxie gouf de 6. November 1826 vum James Dunlop entdeckt.

## Kuckt och

## Um Spaweck

* SEDS
* http://aladin.u-strasbg.fr/java/alapre.pl?NGC1846
* https://web.archive.org/web/20201020203742/https://skyview.gsfc.nasa.gov/current/cgi/runquery.pl?Interface=quick&VCOORD=NGC1846&SURVEY=Digitized+Sky+Survey
* SIMBAD Query
* Artikel a Biller vum NGC 1846 op wikisky.org
* NGC/IC Projet
*  ''NGC 1846'' an der NASA Extragalactic Database
Bleona Qereti

D**'Bleona Qereti**, gebuer de 14. Mee 1979 zu Korçë, ass eng albanesch Sängerin a Schauspillerin. Si trëtt och einfach als **Bleona** op.

## Studiosalbumen
* 1997: *Kam qejfin tim*
* 1999: *Nëse më do fort*
* 2001: *S'më bëhet vonë*
* 2002: *Ik meso si dashurohet*
* 2003: *Ti nuk di as me ma lyp*
* 2005: *Boom Boom*
* 2007: *Mandarinë*

## Um Spaweck
* www.iambleona.com
The Pink Panther (Film 1963)

** The Pink Panther** ass en US-amerikanesche Film vum Blake Edwards aus dem Joer 1963.

## Ëm wat geet et am Film?
Eng Prinzessin, déi zu Cortina d'Ampezzo an der Vakanz ass, huet e wäertvollen Diamant, dee wéinst sengem Ausgesinn *Pink Panther* genannt gëtt. Den Inspekter Clouseau soll den Diamant bewaachen...

## Weider Filmer mam Peter Sellers als Inspekter Clouseau
* * [[A Shot in the Dark (Film 1964)|A Shot in the Dark]]* (1964)
* * [[The Return of the Pink Panther]]* (1975)
* * [[The Pink Panther Strikes Again]]* (1976)
* * [[Revenge of the Pink Panther]]* (1978)
* * [[Trail of the Pink Panther]]* (1982)

## Soss
D'Titelsequenz a Form vun engem Dessin-animé, an där e rosae Panther säin Onwiesen dreift, gouf d'Virlag vun enger ganzer Trickfilmserie. Dës huet zousätzlech dem Henry Mancini säi *[[The Pink Panther Theme|Pink Panther Theme]]* populär gemaach.

Och de Peter Sellers gouf mat senger Roll als dëlpessegen Inspekter international bekannt.

## Um Spaweck
*  De Film op der IMDb
A Shot in the Dark (Film 1964)

** A Shot in the Dark** ass en US-amerikanesch-brittesche Film vum Blake Edwards aus dem Joer 1964 no Theaterstécker vum Harry Kurnitz a Marcel Achard

## Ëm wat geet et am Film?
An der Villa vum Millionär Benjamin Ballon gëtt säi Chauffer Miguel dout opfonnt. Dem Miguel seng Frëndin Maria Gambrelli gëtt verdächtegt hien erschoss ze hunn. Den Inspekter Clouseau soll de Fall ënnersichen…

## Weider Filmer mam Peter Sellers als Inspekter Clouseau
* * [[The Pink Panther (Film 1963)|The Pink Panther]]* (1963)
* * [[The Return of the Pink Panther]]* (1975)
* * [[The Pink Panther Strikes Again]]* (1976)
* * [[Revenge of the Pink Panther]]* (1978)
* * [[Trail of the Pink Panther]]* (1982)

## Um Spaweck
The Return of the Pink Panther

**The Return of the Pink Panther** ass e brittesche Film vum Blake Edwards aus dem Joer 1975.

## Ëm wat geet et am Film?
De rosaroude Panther, e wäertvollen Diamant, ass gestuel ginn. Den Inspekter Jacques Clouseau versicht den Déif ze fannen…

## Weider Filmer mam Peter Sellers als Inspekter Clouseau
* * [[The Pink Panther (Film 1963)|The Pink Panther]]* (1963)
* * [[A Shot in the Dark (Film 1964)|A Shot in the Dark]]* (1964)
* * [[The Pink Panther Strikes Again]]* (1976)
* * [[Revenge of the Pink Panther]]* (1976)
* * [[Trail of the Pink Panther]]* (1976)

## Um Spaweck
*  De Film op der IMDb
Coreca

**Coreca** ass eng italieenesch Uertschaft, an der Gemeng Amantea an der Provënz Cosenza a Kalabrien. Se huet ronn 650 Awunner (Stand: 2016).
Paris-Nice 2017

Déi **75. Editioun vu [[Paris-Nice]]** gouf vum 5. Mäerz bis den 12. Mäerz 2017 gefuer. Et war déi 6. Kompetitioun um Kalenner vun der UCI World Tour 2017.

## Etappen

## Generalklassement

## Um Spaweck
Paris-Nice 2015

Déi **73. Editioun vu [[Paris-Nice]]** gouf vum 8. bis de 15. Mäerz 2015 gefuer. Et war déi zweet Kompetitioun vun der UCI World Tour 2015.

## Etappen

## Generalklassement

## Um Spaweck
Tirreno-Adriatico 2017

Déi **52. Editioun vum [[Tirreno-Adriatico]]** gëtt vum 8. bis de 14. Mäerz 2017 gefuer. Se steet um Kalenner vun der UCI World Tour 2017 an der Kategorie 2.UWT.
## Etappen

## Oflaf vun der Course
Paris-Nice 2014

Déi **72. Editioun vu [[Paris-Nice]]** gouf vum 9. bis de 16. Mäerz 2014 gefuer. Et war déi zweet Kompetitioun um Kalenner vun der UCI World Tour 2014.

## Etappen

## Generalklassement

## Um Spaweck
Paris-Nice 2013

Déi **71. Editioun vu [[Paris-Nice]]** gouf vum 3. Mäerz bis den 10. Mäerz 2013 gefuer. Et war déi 2. Kompetitioun um Kalenner vum der UCI World Tour 2013.

## Etappen

## Generalklassement

## Um Spaweck
Lëtzebuerg City Museum

.
De **Lëtzebuerg City Museum** (viru Mee 2017 “Geschichtsmusée vun der Stad Lëtzebuerg”, oder “Musée d'histoire de la Ville de Luxembourg”) ass e Musée, dee vun der Stad Lëtzebuerg ageriicht gouf.

En ass an engem Ensembel vu véier ale Biergerhaiser aus dem 17. bis 19. Joerhonnert an der Hossegässel ageriicht, déi restauréiert an deelweis ëmgebaut goufen. D'Haaptgebai war vu 1732 bis 1797 de Refuge vun der Abtei Orval, a vun 1903 bis 1984 de Conservatoire vun der Stad Lëtzebuerg.

__TOC__

De Musée gouf am Juni 1996 ageweit a besteet aus enger permanenter Ausstellung iwwer d'Geschicht vun der Stad a Raimlechkeeten, déi fir zäitweileg Ausstellunge benotzt ginn.

Am Kader vun enger Ausstellung iwwer d'Geschicht vun de Verschwierungstheorien, déi 2021 am Musée ze gesi war, stoung de Musée an der Kritik, de Sujet "Bommeleeër" net thematiséiert ze hunn. D'Direktioun hat sech dobäi a Widderspréch verwéckelt an am Gemengeroot gouf eng Motioun géint d'Buergermeeschtesch Lydie Polfer gestallt.

## Direkteren
* 1996-2018: Danièle Wagener
* zanter 2018: Guy Thewes

## Conservateuren
* 1992-2012: Marie-Paule Jungblut
* 1999-2018: Guy Thewes
* 2012-2021: Gaby Sonnabend
* 2019- : Gilles Genot

## Ausstellungen

* Esou ginn Helde gebuer! Perceptions du Moyen Âge au Luxembourg (19e–21e siècles), 21.10.2022 > 26.02.2023
* Collectionner, une sacrée mission… ! Comment les objets arrivent au musée, à l'exemple du patrimoine religieux, 08.10.2021 > 03.07.2022
* GLEEF DAT NET...! Théories du complet, hier et aujourd'hui, 26.03.2021 > 16.01.2022
* LU 82.1.2_296 LU 82.1.2_296, Fouillez les archives de la Ville de Luxembourg, 09.10.2020 > 27.06.2021  
* TOTO. L'expo. La jeunesse s’exprime en temps de pandémie, 20.11.2020 > 28.02.2021
* ONS SCHUEBERFOUER Une foire pas comme les autres, 17.05.2019 > 31.05.2020  
* Leit an der Stad Luxembourg Street Photography, 1950-2017, 06.10.2017 > 31.03.2019
* Football Hallelujah!, 08.10.2016 > 12.03.2017
* Le musée chez soi Une collection d'art luxembourgeois du XXe siècle, 28.03.2015 > 09.10.2016 
* Charles IV (1316 - 1378). Le Luxembourg et « son » comte, roi et empereur européen, 26.05.2016 > 09.10.2016
* "De Pafendall" Histoires d'un quartier, 13.05.2015 > 03.01.2016
* Bâtiments signifiants. Lire notre environnement bâti, 13.05.2015 > 03.01.2016

#### The Luxembourg Story
“The Luxembourg Story” ass eng permanent Ausstellung op am Ganzen 2.200 m2, déi d'Geschicht vun der Stad, vum Ufank am 10. Joerhonnert bis haut, erzielt.

## Kuckt och
*Déi bemierkenswäert Bluttbuch am Haff vum Musée
* Lëscht vu lëtzebuergesche Muséeën

## Um Spaweck

* Site vum Musée

## Literatur
* Goddard, Evamarie, Die Gebäude des Stadtmuseums. Eine historisch- archäologische Analyse, Luxemburg 1998
* Genot, Gilles, Das Museum als Zeugnis der Stadtgeschichte, in : Die Warte. Das Feuilleton im Luxemburger Wort (26.9.2019), p.&nbsp;6-7
(118) Peitho

Den **(118) Peitho** ass en Asteroid aus der Haaptceinture.

Den Objet gouf de 15. Mäerz 1872 vum Karl Theodor Robert Luther entdeckt.

Den Himmelskierper gouf no der Peitho, der griichescher Gëttin vun der Iwwerriedungskonscht an Duechter vum Gott Okeanos, genannt.

## Kuckt och

* Lëscht vun den Asteroiden
* Haaptasteroidenceinture

## Um Spaweck
* JPL Asteroiden-Datebank: (118) Peitho
* AstDyS -Astronomesch Date vum (118) Peitho
Theo Makowsky

Den **Theo Makowsky**, gebuer 1902 zu Oochen, a gestuerwen 1989 zu La Ciotat, war en Jazzbatteur, deen an den 1930er Jore virun den Nationalsozialisten aus Däitschland op Lëtzebuerg geflücht ass.

1919 hat hie säin éischt Engagement an engem Oochener Ënnerhalungsorchester, mat deem hie vill an Däitschland ënnerwee war. 1933 huet hien als Bouf vu polnesch-jiddeschen Elteren Däitschland misse verloossen. Zu Lëtzebuerg ass hie fréiere Musekskolleege wéi dem Efim Schachmeister oder dem Tommy Dallimore erëmbegéint, déi och Däitschland hu misse verloossen. De Lëtzebuerger Komponist an Dirigent Emile Boeres huet hien 1934 an den nationale Radiosdanzorchester engagéiert, wou och Museker wéi den Andy Felten, de Fred Gehlen an de Johnny Glesener gespillt hunn.

Den 10. Mee 1940 gouf hie mam Iwwerfall vun Däitschland op Lëtzebuerg gezwongen, och vun do virun den Nazien ze flüchten. Hien huet sech a Südfrankräich zeréckgezunn, wou hie bis zu senger Pensioun an enger Kueleminn geschafft huet.

Niewebäi huet hien nach a verschiddenen Amateurbande getrommelt.

## Quellen
* Spautz, Roger: *Luxemburgs Pioniere der leichten Muse.* RTL Edition, Luxembourg 1983.
* Urwald, Georges: *De Litty - Les carnets didactiques du Cedom: Jazz zu Lëtzebuerg*, Lëtzebuerg: Cedom/BnL, 2017.
Buby Reinsch

De **Buby Reinsch**, gebuer 1910 zu Beckum a Westfalen, mam richtegen Numm *Adolf Blumenfeld*, a gestuerwen 1981 zu Zürich, war en däitschen Jazzgittarist, deen tëscht 1935 an 1960 zu Lëtzebuerg gelieft a gewierkt huet.
 
Säi Gebuertsnumm *Blumenfeld* huet hien uganks der 1930er Jore géint den däitschen Nonumm Reinsch vu senger Mamm ausgetosch, fir weiderhin Engagementer am nationalsozialisteschen Däitschland ze kréien. 1935 ass hie virun der Gestapo op Lëtzebuerg geflücht, wou hie séier Engagementer fonnt huet. An der Zäit vum Zweete Weltkrich hat hie Spillverbuet an huet an enger Lampertsbierger Schräinerei geschafft.

Vum September 1944 un huet hien an alle bekannten Etablissementer uechter d'Land gespillt an huet seng eege Band gegrënnt mam Numm *Buby Reinsch and his Reincheros*. Mat der ëmmer méi grousser Konkurrenz vu Kino, Fernsee an dem opkommende Rock'n Roll huet hie sech an d'Schwäiz zeréckgezunn, wou hie bis Mëtt der 1970er Joren an der bekannter *Kindli Band* als Gittarist a Banjospiller aktiv war.
Paris-Nice 2003

Déi **61. Editioun vu [[Paris-Nice]]** gouf vum 9. Mäerz bis de 16. Mäerz 2003 gefuer.

## Etappen

## Generalklassement

## Um Spaweck